CELEX: 32010D0780
Language: lv
Date: 2010-12-16 00:00:00
Title: 2010/780/ES: Komisijas Lēmums ( 2010. gada 16. decembris ), ar ko groza Lēmumu 2003/322/EK attiecībā uz dažām tādu maitēdāju putnu sugām Itālijā un Grieķijā, kurus var barot ar dažiem dzīvnieku izcelsmes blakusproduktiem (izziņots ar dokumenta numuru C(2010) 8988)  Dokuments attiecas uz EEZ

17.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 333/60
            
         KOMISIJAS LĒMUMS
   (2010. gada 16. decembris),
   ar ko groza Lēmumu 2003/322/EK attiecībā uz dažām tādu maitēdāju putnu sugām Itālijā un Grieķijā, kurus var barot ar dažiem dzīvnieku izcelsmes blakusproduktiem
   (izziņots ar dokumenta numuru C(2010) 8988)
   (Autentisks ir tikai teksts bulgāru, franču, grieķu, itāļu, portugāļu un spāņu valodā)
   (Dokuments attiecas uz EEZ)
   (2010/780/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 23. panta 2. punkta d) apakšpunktu,
   tā kā:
   
               (1)
            
            
               Komisijas 2003. gada 12. maija Lēmumā 2003/322/EK, ar ko īsteno Eiropas Parlamenta un Padomes Regulu (EK) Nr. 1774/2002 attiecībā uz dažu maitēdāju putnu barošanu ar dažiem 1. kategorijas materiāliem (2), ir paredzēti barošanas atļaujas nosacījumi attiecībā uz dažām apdraudētām vai aizsargājamām maitēdāju putnu sugām dažās dalībvalstīs.
            
         
               (2)
            
            
               Minētajā lēmumā ir norādītas dalībvalstis, kurām atļauts izmantot šo iespēju, tādu maitēdāju putnu sugas, kurus var barot ar 1. kategorijas materiālu, un īstenošanas noteikumi, kuri jāievēro, veicot barošanu.
            
         
               (3)
            
            
               Grieķija un Itālija ir iesniegušas prasību paplašināt to sugu sarakstu, kuras sastopamas šo valstu attiecīgajās teritorijās un kuras var barot ar 1. kategorijas materiālu. Abas valstis ir iesniegušas pietiekamu informāciju par šo sugu izplatību to attiecīgajās teritorijās.
            
         
               (4)
            
            
               Norādīto sugu barošana ar dzīvnieku ķermeņiem jāturpina saskaņā ar Lēmumā 2003/322/EK minētajiem īstenošanas noteikumiem. Minētie noteikumi tika pieņemti bioloģiskās daudzveidības interesēs, ņemot vērā dažu apdraudētu vai aizsargātu sugu īpašos barošanas modeļus to dabiskajā vidē. Tomēr barošana ar dzīvnieku ķermeņiem saskaņā ar minētajiem noteikumiem nav alternatīvs iznīcināšanas veids saskaņā ar Regulu (EK) Nr. 1774/2002.
            
         
               (5)
            
            
               Tādēļ attiecīgi jāgroza Lēmums 2003/322/EK.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2003/322/EK pielikuma A daļu groza šādi.
   
               1.
            
            
               Pielikuma A daļas a) punktu aizstāj ar šādu punktu:
               
                           “a)
                        
                        
                           Grieķijas gadījumā: baltgalvas grifs (Gyps fulvus), bārdainais grifs (Gypaetus barbatus), melnais grifs (Aegypius monachus), baltais grifs (Neophron percnopterus), klinšu ērglis (Aquila chrysaetos), karaliskais ērglis (Aquila heliaca), jūras ērglis (Haliaeetus albicilla) un melnā klija (Milvus migrans);”.
                        
                     
         
               2.
            
            
               Pielikuma A daļas d) punktu aizstāj ar šādu punktu:
               
                           “d)
                        
                        
                           Itālijas gadījumā: bārdainais grifs (Gypaetus barbatus), melnais grifs (Aegypius monachus), baltais grifs (Neophron percnopterus), baltgalvas grifs (Gyps fulvus), klinšu ērglis (Aquila chrysaetos), melnā klija (Milvus migrans) un sarkanā klija (Milvus milvus);”.
                        
                     
         2. pants
   Šis lēmums ir adresēts Bulgārijas Republikai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai un Portugāles Republikai.
   
      Briselē, 2010. gada 16. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 273, 10.10.2002., 1. lpp.
   
      (2)  OV L 117, 13.5.2003., 32. lpp.